เตือนคนไทยที่เดินทางไปศึกษาดูงาน หรือเที่ยวกรุงสตอกโฮล์ม สวีเดน ระวังถูกโจรกรรมทรัพย์สินมีค่าและหนังสือทาง
สถานเอกอัคราชทูต ณ กรุงสตอกโฮล์ม เตือนคนไทยที่เดินทางไปศึกษาดูงาน หรือเที่ยวกรุงสตอกโฮล์ม สวีเดน ระวังถูกโจรกรรมทรัพย์สินมีค่าและหนังสือทาง หลังพบช่วง 2 เดือนที่ผ่านมา คนไทยถูกโจรกรรมทรัพย์สินมีค่ามากขึ้นสถานเอกอัคราชทูต ณ กรุงสตอกโฮล์ม ออกหนังสือแจ้งเตือนคนไทยที่เดินทางไปสวีเดน ระวังถูกโจรกรรมทรัพย์สิน หลังมีเหตุการณ์ที่คณะบุคคลจากหน่วยงานต่าง ๆ ของไทย เดินทางมาศึกษาดูงานที่กรุงสตอกโฮล์ม ประเทศสวีเดน แล้วสมาชิกในคณะ ถูกโจรกรรมทรัพย์สินมีค่า รวมถึง หนังสือเดินทางบ่อยครั้ง โดยในช่วง 2 เดือนที่ผ่านมา สถานเอกอัครราชทูตฯ ยังคงได้รับแจ้งเรื่องการถูกโจรกรรมทรัพย์สิน ในรูปแบบที่หลากหลายมากขึ้น โดยเฉพาะ สถานที่เกิดเหตุโจรกรรมบ่อยครั้ง คือ โรงแรมที่พัก บริเวณล็อบบี้โรงแรม หรือห้องรับประทานอาหารเช้า รวมถึง สถานที่ชุมชนหนาแน่น เช่น สถานีรถไฟสนามบิน และถนนคนเดิน ซึ่งอาจมีคนแปลกหน้าพยายามเข้ามาสอบถามทางหรือให้ถ่ายรูปให้ และฉวยโอกาสโจรกรรมทรัพย์สิน สถานเอกอัครราชทูตฯ จึงแนะนำผู้เดินทาง อย่าปล่อยให้กระเป๋า หนังสือเดินทาง และของมีค่าห่างจากตัว รวมทั้ง อย่าสันนิษฐานว่า เพื่อนร่วมคณะ จะช่วยดูแลกระเป๋าให้ รวมทั้ง ไม่ควรนำเงินสดติดตัวมามาก หากท่านจำเป็นต้องนำเงินสดมาจำนวนมาก ควรเก็บไว้หลายแห่ง เพื่อกระจายความเสี่ยงหากถูกขโมย และขอให้ทราบว่า ร้านค้าในสวีเดนไม่นิยมรับเงินสด บางแห่งปฏิเสธที่จะรับเงินสด จึงไม่มีความจำเป็นต้องถือเงินสดติดตัวจำนวนมาก แต่ควรเตรียมบัตรเครดิต บัตรเดบิต หรือวิธีการจ่ายเงินอื่น ๆ มาแทน เช่น การชำระค่าบริการผ่านโทรศัพท์มือถือ เพื่อลดความเสี่ยงของการมีเงินสดนอกจากนี้ ควรทำสำเนาหนังสือเดินทางรวมถึง วีซ่าเข้าสวีเดน หรือเซงเก้นวีซ่า เก็บไว้หลาย ๆ แห่ง หรือทำเป็นไฟล์ในอีเมล์ เพื่อให้สามารถเข้าถึงข้อมูลได้ยามจำเป็น และควรพิจารณาซื้อประกันการเดินทางที่ครอบคลุมกรณีอุบัติเหตุและการถูกโจรกรรมทรัพย์สินระหว่างเดินทาง อย่างไรก็ตาม หากประสบเหตุ สามารถติตต่อขอความช่วยเหลือจากสถานเอกอัครราชทูตณ กรุงสตอกโฮล์ม ได้ทันที